KATMATA PALGEGA
Tere tulemast saatesse!
Oleme rääkinud prohvetlikkuses kasvamisest.
Järgmiseks väljakutseks on eesmärgi leidmine,
millest räägib meile Johanna Tunturipuro.
Võtame alustuseks Rm 12:1-2
Need paar esimest salmi.
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks;
see olgu teie mõistlik jumalateenistus. Ja ärge muganduge praeguse ajaga,
vaid muutuge meele uuendamise teel, et te katsuksite läbi, mis on
Jumala tahtmine, mis on hea ja meelepärane ja täiuslik.
Jällegi see, et me saame anda Talle iseennast.
Me saame anda oma ihud Temale, sest oleme Jeesuse vere läbi
puhtad, pühad ja meelepärased.
Varem oleme rääkinud ka Jumala saladuse tundmisest:
katsuda läbi, mis on Jumala tahe.
Mis on hea ja talle meelepärane.
Loe veel 3. salm.
"Sest selle armu tõttu, mis mulle on antud, ütlen ma igaühele teie seast,
et ta ei mõtleks üleolevalt selle kohta, mida tuleb mõtelda,
vaid mõtleks nõnda, et saaks arukaks sedamööda, kuidas Jumal
igaühele usu mõõdu on jaganud."
Üldise arusaama järgi see salm räägib uhkusest.
Aga kui mõelda meie kultuuri, siis meie rahvas mõtleb
üldiselt liiga vähe endast. Mõeldakse ennast alahindavalt.
Ja ollakse ka valel viisil alandlikud.
Jumal ütleb, et tuleb olla alandlik ja näljane, aga mitte valel viisil.
Meil on hea teada, kes me oleme.
Näiteks, kui ma kiidaksin sind Tapani:
"Oh, oli alles võimas palve ja usku täis tunnistus ja vägev jutlus!"
Sina vastad: "Noh, see oli lihtsalt niisama. Jeesus tegi nii."
Ma ütleks, et see on vale alandlikkus.
Muidugi midagi ei toimu ilma Jumalata ja Tema Vaimuta,
aga me oleme andnud ennast Tema kasutusele, elavaks ohvriks.
Sellepärast peame ütlema: "Aitäh Jumal, et mind kasutasid!"
"Ma andsin ennast sulle ja minu sees on sama vaim,
mis äratas Issanda surnuist. Kui vägev!"
Mitte: "Noh, see nüüd oli selline..."
Ja muidugi kõik au ainult Issandale.
Jumal hindab meid Tema töös, kui ainult anname ennast.
Kohtumõistjate 7:18
'"Puhuge ka teie sarvi ümber kogu leeri ja hüüdke:
Issanda ja Gideoni eest!" Mis see tähendab?
Armee läks Gideoni juhtimisel sõtta midjanlaste vastu.
Nad hüüdsid Gideonile ja Issandale. Mis värk on?
Võtame Moosese. Jumal ütles Moosesele kaks korda:
"Kui sina, Mooses, tõid mu rahva tõotatud maale."
Mooses, sina tõid!
Tapani, sina jutlustasid! Haiged said terveks!
Au Jumalale selle eest, aga sina jutlustasid.
Jumal hindab seda, kui me anname ennast Tema kasutada.
Ärme mõtleme endast rohkem või vähem, kui on sobilik.
Loe nüüd salmid 4-6.
"Sest otsekui meil on ühes ihus palju liikmeid, aga kõigil liikmeil
ei ole sama tegevus, nõnda oleme meie paljud üks ihu Kristuses,
üksikult aga üksteise liikmed."
Peatume siin. Me oleme üks ihu, palju liikmeid.
Üksikud koos. Kas sa oled mõelnud, et meie saame üheks Kristuses,
või Kristus meie sees saab üheks?
Kui me saame kokku, Kristus on meie igaühe sees.
Seda ma usun.
Kõik oleme unikaalsed. Ei ole teist Tapanit.
Jumal tahab, et me leiame uusi teid ja viise, mitte ei kopeeri üksteist.
Meie personaalsus tohib esile tulla.
Ka minu ülevoolavust võib Jumal vahel kasutada.
Kui vaatame piibli raamatuid ja nende autoreid,
nad on kõik eraldi isiksused.
Evangeeliumid. 4 erinevat isiksust elas koos Jeesusega.
Nad rõhutasid veidi erinevaid asju.
Johannese ülevoolav armastus tuli esile igas peatükis.
Jumal tahab, et me oleme ehtsad. Tema ees, läbipaistvad.
Jumalal ei ole sellest kahju, et ta tegi meist sellised.
-Jumal ei tee vigu.
Jumalal on eesmärgid.
Meie isiksused toovad teatud asju esile.
Pole kasu enda teistega võrdlemisest.
Samas peatükis, 10. salmi lõpus:
"Vastastikuses austuses jõudke üksteisest ette!"
Kui erinevad isiksused tulevad esile, me ei tohi võrrelda.
Meil on liiga palju vorme, eeskujusid ja formaate.
Kõik on hea! Kui Jumal tuleb, võtame selle, mis on hea ja
anname tema kasutusele. Las Jumal tulla esile nii nagu Tema tahab.
Mitte nagu kunagi ammu või nagu igal pool mujal.
Jumal teeb uut!
Ära lase millegil väljastpoolt tuleval mõjutada seda,
mida Jumal sinu kaudu teha tahab.
Kui Peetrus ja Johannes kohtasid värava peal halvatud meest,
nad andsid, mis neil oli- Jumala väge.
Nad ei andnud talle Tervenemise ABC raamatut,
vaid nad andsid seda, mis neil oli.
Me võime õpetada, see on õige, aga me võime ka jagada seda,
mis meile on antud. Seda, mis me oleme.
Me võime jagada seda, mis meil on, praktikas.
Teeme lahti Rm 1:11
"Ma ju igatsen teid näha, et ma võiksin teile jagada mõnda
vaimulikku andi teie kinnituseks."
Paulus tahtis olla ise kohal. Ta janunes jagada seda,
mis tal oli. Ta saatis kirju ja juhiseid, aga
ta oleks tahtnud seal olla ja neile jagada seda, mis tal oli.
On väeline palvetada ja prohveteerida distantsilt,
aga on ka väga väeline palvetada läbi käte peale panemise.
Õhutame üles armuande prohveteeringu ja käte peale panemise kaudu.
See leidub 1Tim 4:14-15
Kui me saame teist inimest puudutada palve ajal,
kuulutada asju Vaimu läbi.
"Ära jäta hooletusse vaimuandi, mis sulle anti ennustuse läbi,
kui vanemad panid oma käed sinu peale! Nende asjade peale mõtle,
ela selles, et su edenemine oleks avalik kõigile!"
Aamen! Annid kasvavad, kui neid kasutatakse.
Nüüd otsi 1 Pt 4:10
Annid me saame, kui tegutseme usku mööda.
Annid õhutatakse üles ja need kasvavad, kui neid kasutatakse
ning need on mingi teatud asja jaoks.
Jumal tahab kasutada oma ande meie kaudu.
"Teenigu igaüks teisi selle andega, mille ta on saanud,
nagu Jumala mitmesuguse armu head majapidajad."
Otsi veel 1Tm 1:18-19
Paulus tuletab Timoteosele meelde neid prohveteeringuid ja
julgustusi, mida talle on räägitud.
Timoteos oli pisut arg ja kartis.
Paulus julgustas teda mitte alla andma ja võitlema usus.
"Selle korralduse ma annan sulle, mu poeg Timoteos, varasemate
sinu kohta käivate ennustuste põhjal, et sa nende toel võitleksid head
võitlust, säilitades usku ja puhast südametunnistust, mille mõned on
enesest ära tõuganud, ja nende usulaev on läinud põhja."
Meid julgustatakse meeles pidama meile räägitud asju.
Vahel meil tekib selline väikese venna sündroom.
Mõtleme Joosepile. Ta nägi unenägusid, tulevikku.
Rääkis oma perele sellest, ja nende hoiak oli: "Ta on meie väike vend,
ta pole millekski suuteline. Viskame kaevu."
Taavet oli ka väike vend.
Isa saatis ta rindele suuremaid vendi tervitama.
Taavet oli valmis Koljatiga võitlema.
Vendade suhtumine: "Väike vend! Kes ta arvab, et ta on?"
Joosep ja Taavet pandi teatud vormi sisse.
Kas meie oleme ka vormi sees?
Võib-olla meid pandi sellesse vormi 10 aastat tagasi.
Koristaja. Jah, armuannid töötavad. Koristaja.
Ülistaja. Ma ei saa ju õpetada! Ülistaja.
Kas me võtame vastu selle vormi ja jääme sinna?
Kas me ei saa kasvada sellest välja?
Jumal tahab meid kõiki kasvatada pidevalt.
Billy Grahamit, kõiki suuri jutlustajaid Jumal kasvatab.
Miks ta ei kasvataks meid, väikseid, kes me januneme
Jumala poole. Me peame murdma läbi ja kasvama vormidest välja!
Ülistajana olen valmis, kui Jumal tahab mind kasutada õpetajana,
jutlustajana või evangeeliumi kuulutajana.
Meil on oma piirangud, mis peavad murduma.
Peame puhkema õitsele, mitte jääma väikseks seemneks.
Laseme Jumalal töötada meie sees.
Kaks asja:
Kust sa tead, mis on sinu eesmärk?
See on väga tähtis. Mis on sinu eesmärk?
Kaks asja. See ongi nii lihtne.
Esimene asi: Mis on sinu kirg?
Mida sa oled nõus tegema tasuta?
Mis saab sind sõitma kuskile läbi öö?
Mis saab sind lendama Ameerikasse?
Mis on su kirg?
Mida oled nõus tegema tasuta või isegi maksma selle eest?
Teine asi on: Mida sa kardad?
Mis on suurim hirm su elus?
Jumal annab eesmärgi, aga vaenlane saadab hirmu.
Nägin sellist nägemust: Uks, mille peal on kirjas "eesmärk".
Jumal tahab, et me siseneme, osadel on juba võtmed käes.
Aga selle ukse ees on aste, millel on kirjas "hirmud".
Selle mõlemal pool on lõukoerad, kes hauguvad:
"Kes sa arvad, et sa oled?"
-Tean, millest räägid.
Me peame suunama oma pilgud sellele eesmärgile,
mis on meie kirg. Meil on võtmed käes, liigume oma
kutsumuse suunas. Läheneme uksele, mis on meie eesmärk.
Ukse peal on kirjas meie kutsumine, meie ülesanne.
Jõudes koerte juurde märkame, et
neil pole hambaid! Hauguvad küll, aga nad ei suudagi muud.
Jõuad ukse juurde ja avad selle ning sa märkad, et astusid
üle oma hirmust.
Mul on üks näide selle kohta.
Iisraeli rahva eesmärk oli tõotatud maa.
Oli antud lubadus ja suund kuhu liikuda.
Mida nad kartsid kõige rohkem?
Nad jõudsid tõotatud maale ja tahtsid tagasi.
"Enam polegi mannat iga päev? Kus on soojus?"
Nad tahtsid tagasi, nad polnudki valmis.
See oligi hirm, nad ei näinud veel lubadust.
Aga Isa ütles: "Nüüd liigume eesmärgi poole."
Jumala tõmbejõud viskab eest ära kõik hirmud.
Hirmu tagant leidub alati aare.
Meil on võtmed käes ja me teame, me saame sisse.
Palvetame, et vaatajad saaksid selle julguse
astuda oma eesmärgi poole. Näha, et need koerad on hambutud.
Aitäh Isa, su headuse eest.
Ma kogen, et Jumal naeratab sulle.
Sa mõtled, mis on su kirg ja Isa naeratab: "Seda ma olen oodanud."
Ma olen oodanud, et sa näed, et vaenlane on jõuetu Jumala ees.
Aitäh Isa, et me saame end tuua, räägi meile meie eesmärgist,
nendest aaretest meie sees. Kinnita meid. Aitäh võtmete eest,
millega avada eesmärgi uksi. Aitäh Isa, et me võidame.
Sa ei ole andnud meile hirmu vaimu, vaid armastuse ja mõistlikkuse Vaimu.
Ma näen Vaimus rõõmsaid inimesi jooksmas oma eesmärkide poole,
uues jõus. Kõik vanad vormid jäävad maha.
Kõik see vana, mida teised sinust arvavad või ise arvad.
Isa, Sa oled loonud mind selliseks, saan olla ehtne Su ees.
Muutuda, vaadata Sind katmata palgega kui peeglist,
lasta Su Vaimul mind muuta.
Aitäh armu eest, armuandide eest.
Sa lased meil kuulutada Sinu headust üle selle rahva.
Prohveteerida nähtamatuid asju nähtavateks.
Aitäh Isa, kõik au Sulle.
Mu silme ette maalitakse pilt põllust ja lõikajatest.
Aitäh, et paljud saavad minna lõikama küpset vilja.
Paljud saavad kuulutama haigeid terveteks.
Paljud saavad vabastada vange, teha võimsaid tegusid.
Elada usu annis.
Aitäh, Isa, et me saame tänada selle eest,
et nüüd on Soome aeg.
Aitäh, et Su käe peale on kirjutatud kõikide soomlaste nimed.
Ja kõikide eestlaste nimed. Kõikide venelaste nimed.
Kõikide rootslaste nimed. Aitäh Su plaani eest.
Vabanegu just nüüd kellegi elus see missiooninägemus
kaugetesse maadesse. Ma näen tumedanahalisi lapsi,
näen aasia lapsi, näen halvatuid. Kogen, et kellegi südames on
just see tahtmine aidata, tervendada, rääkida Jeesusest.
Sa oled võib-olla veel noor oma vaimuliku vanuse poolest,
aga Jumal avab täiesti uue missiooninägemuse sinu jaoks.
Sa kuulutad rahvahulkade seas. Mul on tõsi taga, ma kogen,
kuidas Isa süda tuksub ja Ta naeratab, kui sa mõtled sellele.
Võta sellest kinni. Otsi neid, kellel on sama visioon,
mine kaasa, Jumal avab uksed ja teenistuse sulle.
Aitäh Jumal, anname kõik ülistuse ja au Sulle.
Me võtame armuannid kasutusele.
Sa oled andud need teatud eesmärgi jaoks igaühele.
Aitäh, Isa, et selles hetkes paljud seemned on puhkenud õitsele.
Paljud on vabanenud vormidest.
Vabadus olla, lennata, liikuda sinna, kuhu Jumal viib.
Aitäh, Isa, et Sa annad meile armu iseendi jaoks.
Au Sulle, Issand. Aamen.
Tahan veel julgustada Sind, ära oota seda, millal oled valmis.
Astu see samm. Jäta kõik muu Jumala kätesse. Ole julge.
Aitäh, Johanna.
Jätkame seda saadet teemaga "Kummardamine".
Selle mitmekesisus ja sügavus. Ole meiega kaasas ka järgmine kord.
Isa õnnistust sinu ellu!
Tõlge: Sanna Pitko